**ระเบียบวาระการประชุมที่.......... เรื่อง รายงานความก้าวหน้า การดำเนินโครงการพัฒนาจังหวัดแบบบูรณาการ**

**ประจำปีงบประมาณ พ.ศ. 2562 (งบลงทุน)**

**การจัดสรรงบประมาณ**

จังหวัดอ่างทองได้รับความเห็นชอบวงเงินงบประมาณแผนงานบูรณาการส่งเสริมการพัฒนาจังหวัด ตามร่างพระราชบัญญัติงบประมาณรายจ่ายประจำปีงบประมาณ พ.ศ. 2562 ทั้งสิ้น 195,006,100 บาท (หนึ่งร้อยเก้าสิบห้าล้านหกพันหนึ่งร้อยบาทถ้วน) ดังนี้

|  |  |  |
| --- | --- | --- |
| **รายการ** | **งบประมาณ (บาท)** | **ร้อยละ** |
| งบลงทุน | 160,273,400 | 82.19 |
| งบดำเนินงาน | 26,732,700 | 13.71 |
| งบบริหารจัดการ | 8,000,000 | 4.10 |
| **รวม** | **195,006,100** | **100** |

- รายการงบลงทุน มีจำนวน 30 กิจกรรม หน่วยงานดำเนินการ 11 หน่วยงาน

- ยกเลิก 1 กิจกรรม ได้แก่ ซ่อมสร้างทางแอสฟัลท์ติกคอนกรีต สายทาง อท.ถ. 01-031 บ้านพราน – บ้านหนองจิก อำเภอแสวงหา จังหวัดอ่างทอง งบประมาณ 9,984,000บาท (เก้าล้านเก้าแสนแปดหมื่นสี่พันบาทถ้วน) ก.บ.จ. ให้ความเห็นชอบแล้ว เมื่อวันที่ 29 สิงหาคม 2561 โดยให้ปรับแผนปฏิบัติราชการฯและโอนเปลี่ยนแปลงงบประมาณดังกล่าว จำนวน 9,984,000 บาท (เก้าล้านเก้าแสนแปดหมื่นสี่พันบาทถ้วน)ไปดำเนินกิจกรรมใหม่ในบัญชีโครงการสำรอง (Y2) จำนวน 3 กิจกรรม ได้แก่

1. ขุดลอกหนองคชบาล พร้อมเสริมคันดิน งบประมาณ 1,484,000 บาท (หนึ่งล้านสี่แสนแปดหมื่นสี่พันบาทถ้วน) โครงการชลประทานอ่างทอง เป็นหน่วยงานดำเนินการ

2. ขุดลอกหนองสามง่ามเหนือ พร้อมเสริมคันดิน งบประมาณ5,200,000บาท (ห้าล้านสองแสนบาทถ้วน) โครงการชลประทานอ่างทอง เป็นหน่วยงานดำเนินการ

3. ขุดลอกหนองสามง่ามใต้ พร้อมเสริมคันดิน งบประมาณ 3,300,000 บาท (สามล้านสามแสนบาทถ้วน)โครงการชลประทานอ่างทอง เป็นหน่วยงานดำเนินการ

- คงเหลือกิจกรรมที่ดำเนินการ 29 กิจกรรม และปรับแผน 3 กิจกรรม รวมทั้งสิ้น 32 กิจกรรม

**ผลการดำเนินงาน**

1. กิจกรรมปรับแผน จำนวน 3 กิจกรรม ส่งให้สำนักงานปลัดกระทรวงมหาดไทย เสนอขอความเห็นชอบจากรองนายกรัฐมนตรีที่กำกับดูแล

2. กิจกรรมเดิม 29 กิจกรรม อนุมัติโครงการครบถ้วนแล้ว

2.1 ได้ตัวผู้รับจ้างแล้ว รอลงนาม 1 กิจกรรม

2.2 อยู่ระหว่างพิจารณาผล 2 กิจกรรม

2.3 ประกาศประกวดราคา 5 กิจกรรม

2.4 ประกาศเชิญชวน 1 กิจกรรม

2.5 ประกาศร่าง TOR 1 กิจกรรม

2.6 จัดทำร่าง TOR 2 กิจกรรม

2.7 กำหนดราคากลาง 12 กิจกรรม

2.8 แต่งตั้งคณะกรรมการกำหนดราคากลาง 4 กิจกรรม

2.9 ขอตัวกรรมการด้านช่าง 1 กิจกรรม